jbo cy en de cy id en cy en cv en cy hu cy cy eo cy cy es en cy cy cy cy pt cy cy cy cy fr cy cy ar pt cy en cy en cy it it en es en en es cy cy pt it cy cy cy de es cy cy es es cy cy is cy cy cy en cy cy en cy cy cy cy cy cy en cy en cy cy en en en cy cy cy cy cy cy gv cy cy en cy cy en cy cy cy cy en cy cy cy cy lb en en cy cy cy cy cy en en cy cy cy en cy cy en cy cy cy cy es es cy cy cy cy cy cy cy cy en cy de es it cy cy cy en jbo en en cy en cy fr de fr cy cy el en de cy cy en de en cy
Gwasanaeth APIs – Porth Technolegau Iaith Cenedlaethol Cymru
Sut i gofrestru ar gyfer allwedd API
Cyfieithu Peirianyddol Cymraeg yn y Cwmwl
Cyfieithu Peirianyddol Gwasanaeth APIs No Comments
Rhan o’n project Seilwaith Cyfarthrebu Cymraeg yw gwella’r adnoddau cyfieithu peirianyddol er mwyn cael y budd mwyaf allan o wasanaethau sydd wedi’u seilio ar y Saesneg.
O ganlyniad, mae adnoddau cyfieithu peirianyddol Moses-SMT Porth Technolegau Iaith Cenedlaethol Cymru wedi eu hychwanegu i’r Ganolfan APIs fel y bydd modd eu defnyddio’n haws  o fewn  eich meddalwedd a phrojectau Cymraeg yn ogystal â systemau cof cyfieithu fel Trados, WordFast a CyfieithuCymru.
Mae Moses-SMT Cymraeg Saesneg felly yn ymuno â llu o wasanaethau API technolegau iaith eraill yn y Ganolfan APIs fel Cysill, testun-i-leferydd, tagiwr rhannau ymadrodd, adnabod iaith, lemateiddiwr a Vocab i Gymreigio gwefannau, apiau a meddalwedd.
Yn debyg i’r wasanaethau API eraill byddwch angen derbyn allwedd API o’r Canolfan (http://techiaith.cymru/api/cofrestru/) ac yna defnyddio’r dogfennaeth a chod enghreifftiol rydyn ni wedi paratoi  ar GitHub i’ch helpu chi i gychwyn arni. Gweler: https://github.com/PorthTechnolegauIaith/moses-smt/blob/master/docs/APIArlein.md
Cyn i chi fwrw ymlaen, hoffem bwysleisio unwaith eto bwysigrwydd materion ansawdd – eich cyfrifoldeb chi yw sicrhau y defnyddir y meddalwedd cyfieithu peirianyddol hwn yn y dull priodol, gan gynnwys ôl-gyfieithu priodol ac ystyrlon (gweler Materion Ansawdd).
Mae gennyn ni ddemo ar-lein hefyd o’r peiriannau er mwyn i chi roi cynnig ar ofyn i’r peiriant gyfieithu ar eich rhan. Gweler: http://techiaith.cymru/cyfieithu/demo
Rhoi Cysill Ar-lein o fewn eich gwefan neu eich cod
Cysill Gwasanaeth APIs Gwirio Gramadeg Gwirio Sillafu No Comments
Hoffech chi ychwanegu Cysill Ar-lein at eich tudalen we, blog neu ap? Gan ddefnyddio ein hategyn, neu we-ap, a’n gwasanaeth API Cysill Ar-lein newydd fe allwch chi gyflawni hyn nawr!
CySill Ar-lein yw gwefan fwyaf poblogaidd yr Uned Technolegau Iaith. Yn ystod 2014, bu cynnydd mawr yn nifer y testunau Cymraeg gafodd eu gwirio. Yn wir, gwelwyd cynnydd o 40%, a gwiriwyd dros filiwn o destunau.
Mae gan nodweddion gwirio sillafu a gramadeg Cysill Ar-lein allu profedig i gynnig hwb i hunan hyder defnyddwyr sy’n ansicr o’u Cymraeg, a thrwy roi’r cyfle i wirio’r Gymraeg ar nifer cynyddol o wefannau a/neu becynnau meddalwedd, gobeithiwn y bydd modd cynorthwyo a chodi hyder mwy fyth o ddefnyddwyr.
Yn unol ag amcanion mynediad agored yr Uned Technolegau Iaith, mae’r ategyn a’r gwasanaeth API yma yn rhad ac am ddim.
Cofrestru am allwedd API Cysill Ar-lein
Drwy gofrestru ar ein Canolfan Gwasanaethau APIs, gallwch dderbyn eich allwedd API Cysill Ar-lein eich hun, i’w defnyddio mewn unrhyw ffordd gyda’r ategyn neu’r API ar-lein. Ewch i ‘Cofrestru am allwedd API‘ ar gyfer y cyfarwyddiadau llawn.
Mae’r ategyn Cysill Ar-lein yn nodwedd allai fod yn ddefnyddiol iawn ar gyfer gwefannau sy’n caniatáu i ddefnyddwyr ysgrifennu testun fel sylwadau ac ati.
Mae’r ategyn yn gweithio dros y we, felly does dim angen gosod meddalwedd arbennig na llwytho ffeiliau i lawr i unrhyw weinydd na chyfrifiadur cyn cychwyn. Yr unig beth sydd ei angen yw ychwanegu nifer bach o linellau cod HTML i’ch gwefan :
var CYSILL_API_KEY = "EICH_ALLWEDD_API";
D.S. rhaid gosod eich allwedd API bersonol chi yn lle “EICH_ALLWEDD_API”
Gellir lleoli’r ategyn wedyn unrhyw le o fewn tudalen gwe drwy ychwanegu :
Mae modd cynnig yr ategyn mewn ffurf fach gyfochr â thestun, neu ar ei ben ei hun ar dudalen ar wahân. Mae’r system yn hyblyg, ac yn rhoi’r grym i chi ddefnyddio’r gwirydd sillafu yn y modd sy’n gweithio orau i chi. Dyma enghraifft o’r ategyn yn gweithredu ar wefan ‘Cymorth Cymraeg’ Prifysgol Bangor.
Cysill Ar-lein o fewn dudalennau CymorthCymraeg Prifysgol Bangor
Dyma enghraifft o dudalen we Cysill Ar-lein syml . De-gliciwch ar y dudalen a dewis: ‘Edrych ar God Gwreiddiol y Dudalen’ i weld mor syml yw’r cod mewn gwirionedd.
Mae’r dudalen ganlynol ar GitHub yn disgrifio’n llawn sut mae mynd ati.
Gwasanaeth API Cysill Ar-lein
Datblygiad pellach o Cysill Ar-lein rydym yn falch o’i gyhoeddi yw’r modd i chi allu ymgorffori nodweddion Cysill o fewn eich meddalwedd drwy ddefnyddio gwasanaeth API Cysill Ar-lein newydd. Dyma’r gwasanaeth API a ddefnyddir gan yr ategyn ac ar wefan swyddogol Cysill Ar-lein.
O heddiw ymlaen rydym yn agor y mynediad at wasanaeth API Cysill Ar-lein fel y bydd modd i unrhyw un ymgorffori’r nodweddion defnyddiol yma o fewn eu projectau codio a/neu systemau meddalwedd.
Rydym wedi darparu enghreifftiau ar GitHub o sut y gellir mynd ati i ddefnyddio API Cysill Ar-lein gyda ieithoedd rhaglennu fel Python.
Mae’r enghreifftiau yn cynnwys cod sy’n:
darparu gwirydd syml llinellau gorchymyn
defnyddio API Cysill Ar-lein i wirio testunau Wicipedia Cymraeg
Tagiwr Rhannau Ymadrodd Cymraeg
Gwasanaeth APIs No Comments
Un o gydrannau pwysicaf y gwirydd sillafu a gramadeg Cysill yw’r tagiwr rhannau ymadrodd. Yn wir, mae tagiwr yn gydran sylfaenol mewn unrhyw sefyllfa ble mae disgwyl i gyfrifiadur ddadansoddi a deall testun.
Gall ein tagiwr ni adnabod geiriau Cymraeg – hyd yn oed pan fydd y gair hwnnw wedi ei dreiglo, neu pan fydd berf wedi ei rhedeg – gan nodi’r rhan ymadrodd. Mae’r wybodaeth hon yn amgyffred amrediad eang o nodweddion Cymraeg y gall y tagiwr eu hadnabod e.e. enwau ac ansoddeiriau, y math o dreiglad, ac yn y blaen.
Er enghraifft mae’r tagiwr yn trosi’r testun “Mae hen wlad fy nhadau” i :
mae/VBF/- hen/ADJP/- wlad/NF/TM fy/PRONOUN/- nhadau/NPL/TT
Y tagiwr ymadrodd yw’r gwasanaeth cyntaf sydd ar gael o’n canolfan APIs newydd ar-lein. Rydym yn falch fod y tagiwr nawr ar gael i bawb ei ddefnyddio, a hynny ar delerau hael, yn rhad ac am ddim.
Ewch i API Tagiwr Rhannau Ymadrodd am ragor o wybodaeth.
Porth Termau Cenedlaethol Cymru
Porth Corpora Cenedlaethol Cymru
Porth Technolegau Iaith Cenedlaethol Cymru
Mozilla CommonVoice, Paldaruo ac Adnabod Lleferydd Cymraeg
Yn cyflwyno Lleisiwr – Bancio Llais a Thestun i Leferydd Cymraeg Cod Agored
Darlith Cymdeithas Wyddonol Gwynedd
Cychwyn ar siarad Cymraeg i’ch cyfrifiadur
DECHE : Digido, E-Gyhoeddi a Chorpora Electronig Canolfan Bedwyr
Neuadd Dyfrdwy, Ffordd Y Coleg,
Bangor, Gwynedd, LL57 2DG
Elusen Gofrestredig: Rhif 1141565
Mae'r wefan hon yn defnyddio cwcis: Mwy o wybodaethIawn, diolch